***Προστακτική Μ.Φ.***

*(σελ. 125, 127-128)*

***(Οδηγίες μελέτης)***

1. Διαβάστε όσα γράφει το σχολικό βιβλίο στη σελίδα 125 για την κλίση της προστακτικής Μέσης Φωνής. Θυμηθείτε ότι προστακτική έχουν μόνο ο ενεστώτας, ο αόριστος και ο παρακείμενος. Επίσης, ότι η προστακτική έχει μόνο β΄ και γ΄ πρόσωπο. Τέλος, ότι η προστακτική δεν έχει αύξηση στον αόριστο, έχει όμως αναδιπλασιασμό στον παρακείμενο.
2. Για την κλίση της προστακτικής, δείτε τους πίνακες στη σελίδα 125 του σχολικού βιβλίου. Για να την ξεχωρίζετε από την προστακτική Ε.Φ., προσέξτε το **-σθ-** σε όλους τους τύπους εκτός του β΄ ενικού.
3. Ένας εύκολος τρόπος να θυμάστε τους τύπος του β΄ ενικού της προστακτικής Μ.Φ. είναι να έχετε στο μυαλό σας γνωστές φράσεις της προστακτικής από αρχαία ρητά ή εκκλησιαστικά κείμενα, π.χ. *Μή μου ἅπτου* (για την προστακτική ενεστώτα) , *Ἀλλὰ ῥῦσαι ὑμᾶς ἀπὸ τοῦ πονηροῦ* (για την προστακτική αορίστου).
4. Προσέξτε την ιδιάζουσα κλίση της προστακτικής των αφωνόληκτων ρημάτων στον τελευταίο πίνακα της σελίδας 125 του σχολικού βιβλίου. Παρατηρήστε:

* στα ουρανικόληκτα (χαρακτ. κ, γ, χ) το -**ξ**- στο β΄ ενικό και το -**χθ**- στους άλλους τύπους.
* στα χειλικόληκτα (χαρακτ. π, β, φ) το -**ψ**- στο β΄ ενικό και το -**φθ**- στους άλλους τύπους.
* στα οδοντικόληκτα (χαρακτ. τ, δ, θ) το -**σ**- στο β΄ ενικό και το -**σθ**- στους άλλους τύπους (με αφαίρεση του οδοντικού χαρακτήρα).

1. Κάντε τις ασκήσεις 1 και 2 (σελίδα 127) και 4 (σελίδα 128) του σχολικού βιβλίου, που αφορούν την προστακτική Μ.Φ.
2. Εντοπίστε τις προστακτικές Μ.Φ. στην άσκηση 3 της σελίδας 128 του σχολικού βιβλίου και κατόπιν γράψτε το ίδιο πρόσωπο της προστακτικής στον άλλο αριθμό στον ίδιο χρόνο.
3. Τέλος, λύστε τις ασκήσεις του εγγράφου 48 που ακολουθεί («Ασκήσεις στην προστακτική Μ.Φ.»), που αφορούν την προστακτική Μ.Φ. όλων των χρόνων.